<classify> Kwa mujibu wa taarifa ya TFF, Kamati hiyo ilikutana Mei 5, mwaka huu na kufikia uamuzi huo. Ilisema kuwa akitoa utetezi wake mbele ya Kamati ya Nidhamu, Muro alikiri na kujutia kufanya kosa hilo na kudai ilitokana na ugeni wake katika uongozi wa michezo, kwa kuzingatia hilo kamatiilimwepusha na adhabu ya kufungiwa.Kwa mujibu wa Ibara ya 53 2ya Kanuni za Nidhamu za TFF toleo la 2012, kwa kuidhalilisha TFF na Bodi yake ya Ligi mbele ya umma, Kamati imemtoza faini ya Sh 5,000,000 milioni tano Jerry Muro na kuwaonya viongozi wengine wa familia ya mpira wa miguu kutojihusisha na vitendo vya matamshi ya aina hiyo, ilieleza TFF.Kuhusu shitaka linalomhusisha mshambuliaji wa Yanga, Amissi Tambwe kumshika kwa kumdhalilisha beki wa Simba, Juuko Mursheed, na kiongozi wa Friend Rangers, Hery Chibakasa kuhamasisha vurugu katika mchezo dhidi ya Majimaji ya Songea, mapema mwaka huu, kamati imeahirisha mashitaka hayo mpaka tarehe nyingine itakayopangwa.Aidha, Kamati iliahirisha malalamiko dhidi ya Mohamed Hussein, Muhibu Kanu, Manfred Luambano, Venance Joseph, Mussa Senyange, Saleh Ali, Shafii Maganga na Ismail Salim baada ya kupokea taarifa za udhuru zilizosababishwa na mgomo wa madereva wa mabasi ya abiria ya mikoani.Katika hatua nyingine, Katibu Mkuu wa TFF, Mwesigwa Selestine ameomba radhi kwa vyombo kutokana na madai ya waandishi wa habari kupata usumbufu wakati wa utoaji wa zawadi kwa mabingwa na washindi wa pili wa Ligi Kuu.Mwesigwa amesema kwa niaba ya TFF, anaomba radhi kwa usumbufu wowote uliowapata waandishi na wadau wote walioshindwa kushuhudia vyema tukio hilo.TFF na FIFA vinatambua umuhimu na nafasi ya wanahabari na vyombo vya habari si tu katika kuutangaza mchezo, bali pia katika kutia chachu maendeleo ya mchezo wenyewe, alisema Mwesigwa.Hali mbaya ya hewa ilivuruga utaratibu uliokuwa umepangwa awali kuanzia itifaki ya shughuli za kabla na wakati wa mchezo na zile za utoaji tuzo.Aidha, Mwesigwa alisema TFF itaendelea kushirikiana vema na jumuiya ya wanahabari, ikiwa ni pamoja na kuhakikisha kwamba wana mazingira mazuri wanapofanya kazi kwenye matukio ya mpira wa miguu.  <topic>: michezo 